
Ministru kabineta sēdes protokollēmums

Informatīvais ziņojums "Par īstenojamiem pasākumiem, lai veicinātu aktīvāku publisko pasūtītāju iesaisti zaudējumu atgūšanā, kas tiem radušies organizētajos iepirkumos tirgus dalībnieku īstenoto konkurences tiesību pārkāpumu dēļ"

· 1. Pieņemt zināšanai Ekonomikas ministrijas iesniegto informatīvo ziņojumu.
· 2. Ekonomikas ministrijai sadarbībā ar Konkurences padomi izstrādāt un ekonomikas ministram trīs mēnešu laikā pēc likuma “Par valsts budžetu 2024. gadam un budžeta ietvaru 2024., 2025. un 2026. gadam” pieņemšanas Saeimā iesniegt noteiktā kārtībā izskatīšanai Ministru kabinetā grozījumus Konkurences likumā, nosakot Konkurences padomei jaunu funkciju - metodiskā atbalsta sniegšanu publiskajam pasūtītājam konkurences pārkāpumu rezultātā radīto zaudējumu apzināšanai, tai skaitā reglamentējot publiskā pasūtītāja un Konkurences padomes sadarbības kārtību, atbildību un pienākumus zaudējumu atgūšanas procesā.
·  
· 3. Finanšu ministrijai sadarbībā ar Iepirkumu uzraudzības biroju, Konkurences padomi un Ekonomikas ministriju izvērtēt nepieciešamību sagatavot priekšlikumus grozījumiem publisko iepirkumu jomu reglamentējošajos normatīvajos aktos, lai noteiktu publisko iepirkumu līgumos ietveramās pušu tiesības un pienākumus konkurences tiesību pārkāpuma gadījumā, un finanšu ministram, ja nepieciešams, līdz 2024.gada 1.aprīlim iesniegt noteiktā kārtībā izskatīšanai Ministru kabinetā iepriekš minētos priekšlikumus.
· 4. Tieslietu ministrijai sadarbībā ar Ekonomikas ministriju un Konkurences padomi izvērtēt nepieciešamību sagatavot priekšlikumus grozījumiem Civilprocesa likumā, lai noteiktu, ka publiskais pasūtītājs, kurš ir cietis konkurences tiesību pārkāpuma rezultātā, ir atbrīvots no tiesas izdevumu samaksas valsts ienākumos, un tieslietu ministram, ja nepieciešams, līdz 2024.gada 1.aprīlim iesniegt noteiktā kārtībā izskatīšanai Ministru kabinetā iepriekš minētos grozījumus Civilprocesa likumā.
· 5. Pieņemt zināšanai, ka, lai nodrošinātu metodiskā atbalsta sniegšanu publiskām personām zaudējumu atlīdzināšanas procesa ietvaros, Konkurences padomei no 2024.gada nepieciešams izveidot atsevišķu, no iestādes pamatfunkcijām nošķirtu struktūrvienību ar sešām jaunām amata vietām.

